VikiIqtibosVikiIqtibos
Vikiiqtibosda   
**Sanjar Xoʻja** haqida sahifa mavjud.

**Sanjar Ikramov Ravshanovich** (taxallusi: **Sanjar Xoʻja**)(1988-yil, Toshkent, OʻzSSR) — Oʻzbekistonlik bloger, tadbirkor, "Qadam" va "Hayotimiz kengurulari" kitoblarining muallifi.

Hayoti
------

Sanjar Xoʻja 1988-yil Toshkent viloyati Uchtepa tumanida tavvalud topgan. 1944–2003-yillarda Uchtepa tumanidagi 283-umumiy oʻrta taʼlim maktabida tahsil olgan. 2003–2006-yillarda Toshkent tumani Ijtimoiy-iqtisodiyot kollejining "Bank ishi" yoʻnalishda oʻqishini davom ettirgan va shu yillar mobaynida "Oʻzbekiston qizil yarim oy jamiyati" faol koʻngillisi boʻlib faoliyat olib borgan.2005-yilda oʻtkazilgan "Kelajak ovozi" koʻrik-tanlovining "Ijtimoiy loyihalar va biznes reja" yoʻnalishi boʻyicha respublika gʻolibligini qoʻlgan kiritgan. 2005–2006-yillarda "Kamolot" yoshlar ijtimoiy harakati (hozirgi Oʻzbekiston yoshlar ittifoqi) seminar-treninglarida trener sifatida faoliyat yuritgan. 2007–2011-yillarda Abdulla Qodiriy nomidagi Toshkent davlat madaniyat instituti (hozirgi Oʻzbekiston davlat sanʼat va madaniyat instituti)ning "Kutubxona-axborotlashtirish faoliyatini boshqarish" fakultetini bitirgan.

### Blogerlik faoliyati

Social Blade platformasi maʼlumotlari koʻra Sanjar Xoʻja oʻz Youtube platformasidagi kanalini 28-noyabr 2019-yilda yaratgan. Shu yilning 29-noyabrda "Chegaralar" nomli birinchi videosi joylagan. Youtube platformasida 233 ming obunachi va 19 miliondan ortiq video koʻrishlar soniga ega. U asosan siyosat, iqtisodiyot va psixologiya kabi mavzularda chiqish qiladi. Bundan tashqari uning Telegramda 18,3 ming, 2024-yilgi Social Blade maʼlumotlariga koʻra Facebookda 30 ming va Instagramda 34,4 ming obunachisi bor.

### Qidiruvga berilishi

O‘zbekiston Ichki ishlar vazirligi bloger Sanjar Xoʻjani qidiruvga bergan. Unga nisbatan Jinoyat kodeksining 168-moddasi 3-qismi "a" bandi bo‘yicha ayblov e’lon qilgan. Ichki vazirligi buni quyidagicha izohlaydi:

> Sanjar Ikromov fuqaro F.X.ga avtomashinalar oldi-sotdisi bilan shug‘ullanishini aytib, Sergeli mashina bozoridan arzon narxda Nexia olib berishni va’da qilgan. U jabrlanuvchidan 20 mln so‘m pullarini aldov yo‘li bilan undirib, o‘z ehtiyojlariga ishlatib yuborgan.
> 
>

Manba
-----

1. ↑  Sanjar Xoʻja*. Hayotimiz kengurulari.* Abdugʻafur Iskandar, Sanjar Said:. Toshkent: Muharrir nashriyoti, 2022 — 160 bet. ISBN 978-9943-7733-4-9.
2. ↑  Sanjar Xoʻja*. Qadam.* Maʼmura Qutliyeva:. Toshkent: "Yosh kuch" nashriyoti, 2020 — 148 bet. ISBN 978-9943-5738-5-7.
3. 1 2  *Social Blade.* „Sanjar Xoʻja" (Ingliz). Qaraldi: 19-mart 2024-yil.
4. ↑
5. 1 2  *gazeta.uz.* „Blogerlar Sanjar Ikromov va Sherali Komilov qidiruvga berildi" (10-avgust 2023-yil). Qaraldi: 19-mart 2024-yil.
6. ↑
7. ↑  *Qalampir.uz.* „IIV blogerlar "Sanjar Xo‘ja" va Sherali Komilov nega qidiruvga berilganini ochiqladi" (11-avgust 2023-yil). Qaraldi: 19-mart 2024-yil.
8. ↑  *Daryo.uz.* „IIV blogerlar Sanjar Ikromov va Sherali Komilovni qidiruvga berdi" (10-avgust 2023-yil). Qaraldi: 19-mart 2024-yil.
9. ↑  *Kun.uz.* „Blogerlar Sanjar Ikromov va Sherali Komilov qidiruvga berildi" (10-avgust 2023-yil). Qaraldi: 19-mart 2024-yil.
10. ↑  *Gazeta.uz.* „O‘zbekiston IIV — ikki bloger qidiruvga berilgani sabablari haqida" (11-avgust 2023-yil). Qaraldi: 19-mart 2024-yil.